37. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.14055 της 8/21 Ιουν. 1971 (ΦΕΚ  Β' 479) Περί συστάσεως Κοινού Κλάδου Β1 Διοικητικού της Γενικής Γραμματείας Αθλητισμού, κατ' εφαρμογήν του άρθρ. 21 του Ν.Δ. 751/70. Έχοντες υπ' όψιν : 1.Τας διατάξεις του άρθρ. 21 του Ν.Δ. 751/70 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». 2.Την υπ' αριθ. 23675/10.7.70 απόφασιν του Πρωθυπουργού «περί προσδιορισμού των αρμοδιοτήτων του Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας Κυβερνήσεως» (ΦΕΚ 477/1970 τεύχ. Β') και 3.Τήν υπ' αριθ. 384/1971 σύμφωνον γνωμοδότησιν του Α.Σ.Δ.Υ., αποφασίζομεν: Σύστασις Κλάδου Άρθρ.1.-Αι θέσεις των Κλάδων Β1 Διοικητικού και Β2 Δακτυλογράφων της Γενικής Γραμματείας Αθλητισμού κατανέμονται εις Κοινόν Κλάδον Β1 Διοικητικόν ως κάτωθι : Διάρθρωσις νέου Κλάδου Άρθρ.2.-1.Ο Κλάδος ΒΙ Διοικητικός περιλαμβάνει 22 θέσεις, διακρινομένας κατά βαθμούς ως εξής: Επί βαθμώ 4ω θέσις 1 Επί βαθμώ 5ω θέσεις 2 Επί βαθμοίς 11ω-6ω " 19 Σύνολον θέσεων 22 2.Ως τυπικόν προσόν διορισμού εν τω εισαγωγικώ βαθμώ 11ω του Κλάδου τούτου ορίζεται απολυτήριον εξαταξίου Γυμνασίου ή άλλης ισοτίμου Μέσης σχολής γενικής εκπαιδεύσεως. Οι διοριζόμενοι εις τας θέσεις του Κλάδου τούτου υποχρεούνται όπως εντός εξαμήνου απο του διορισμού των, υποστούν δοκιμασίαν, ενώπιον επιτροπής συγκροτουμένης κατά τας διατάξεις των παρ.1 και 2 του άρθρ. 22 του Νόμ. 1811/1951, ως ετροποποιήθησαν υπό των διατάξεων της παρ. 1 του άρθρ. 19, του υπ' αριθ. 751/70 Ν.Δ/τος, προς εξακρίβωσιν ικανοποιητικής γνώσεως γραφομηχανής. Οι αποτυγχάνοντες απολύονται της Υπηρεσίας. Η παρούσα δημοσιευθήτω Δια της Εφημερίδος της Κυβερνήσεως. 